สวัสดีค่ะ คุณคือหนูฝังเข็มยาคุมกำเนิดแบบ3ปี แล้วตอนนี้เกินเวลาเอาออกมาน่าจะ2-3เดือนแล้วสาเหตุที่เอาออกไม่ได้คือโควิดโรงบาลยังไม่รับเอาออกแล้วหนูมีอะไรกับแฟนเมื่อ29สค. หนูทานยาคุมฉุกเฉินชนิด1เม็ด แล้วอีก1วันต่อมาหนูเริ่มทานยาคุมแบบแผง28เม็ด ตอนนี้กินยาคุมแบบแผงถึงยาเม็ดขาวเม็ดที่3 ประจำเดือนยังไม่มา หนูจะท้องไหมคะ หรือเกิดจากการที่หนูฝังยามคุมด้วยถึงไม่มา แล้วหนูกินครบแผง แต่ประจำเดือนไม่มา สามารถเริ่มแผงใหม่ได้ไหมคะ?
สวัสดีค่ะ หากยาฝังคุมกำเนิดครบกำหนดหมดอายุไปแล้ว ฤทธิ์ในการป้องกันการตั้งครรภ์ก็จะหมดลงไปแล้วค่ะ ดังนั้น หากมีเพศสัมพันธ์ ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป ยาคุมก็จะช่วยป้องกันการตั้งครรภ์ได้ประมาณหนึ่งค่ะ และหลังจากนั้น หากได้เริ่มทานยาคุมกำเนิดชนิด 28 เม็ดต่อ ก็ควรต้องทานต่อเนื่องไปอย่างน้อย 7 วันก่อนที่จะมีเพศสัมพันธ์ เพื่อให้ยาได้เริ่มออกฤทธิ์ก่อนค่ะทั้งนี้ หากทานยาคุมมาจนถึงเม็ดสีขาว หรือที่เป็นเม็ดแป้งเม็ดที่ 3 แล้ว ประจำเดือนยังไม่มา แนะนำควรรอดูต่อไปอีก 1-2 วันก่อนค่ะ เพราะบางครั้ง ประจำเดือนมาอาจมาเมื่อทานเม็ดแป้งเม็ดที่ 4-6 ก็ได้ค่ะ แต่หากทานจนครบ 28 เม็ดแล้ว ยังคงไม่มีประจำเดือนมา ก็ควรตรวจหาการตั้งครรภ์ดูด้วย หากตรวจไม่พบ ก็สามารถเริ่มทานยาคุมแผงใหม่ต่อไปได้เลย ส่วนการที่ประจำเดือนไม่มา อาจเกิดจากผลของฮอร์โมนจากยาคุม ที่ไปทำให้เยื่อบุโพรงมดลูกฝ่อบางลง จึงไม่มีเลือดออกมาได้ โดยเฉพาะหากเป็นยาคุมชนิดที่มีฮอร์โมนต่ำค่ะ